Source: https://www.zakonypreludi.sk/print/zz/2005-377/znenie-20050901.htm
Timestamp: 2020-04-08 02:49:56+00:00
Document Index: 89148

Matched Legal Cases: ['§ 26', '§ 4', '§ 68', '§ 9', '§ 2', '§ 2', '§ 2']

377/2005 Z. z. Vyhláška, ktorou sa vyhlasuje Chránené vtáčie územie Lehnice | Znenie 01.09.2005
Vyhláška č. 377/2005 Z. z.Vyhláška Ministerstva životného prostredia Slovenskej republiky, ktorou sa vyhlasuje Chránené vtáčie územie Lehnice
https://www.zakonypreludi.sk/zz/2005-377
Čiastka 160/2005
Platnosť od 25.08.2005
(1) Vyhlasuje sa Chránené vtáčie územie Lehnice (ďalej len „chránené vtáčie územie“) na účel zachovania biotopov druhov vtákov európskeho významu a biotopov sťahovavých druhov vtákov dropa fúzatého, prepelice poľnej a sokola červenonohého a zabezpečenia podmienok ich prežitia a rozmnožovania.
(2) Chránené vtáčie územie sa nachádza v okrese Dunajská Streda v katastrálnych územiach Bellova Ves, Horná Potôň, Malý Lég, Maslovce, Masníkovo, Oľdza, Sása, Veľká Paka a Veľký Lég.
(3) Chránené vtáčie územie má výmeru 2 346,85 hektára; hranice chráneného vtáčieho územia sú vymedzené v prílohe.
a) likvidácia a zmenšovanie rozlohy a dĺžky remíz, vetrolamov, medzí a solitérnych stromov,
b) výrub drevín a vykonávanie akýchkoľvek zásahov do nelesnej drevinovej vegetácie od 1. marca do 31. júla okrem prípadov odstraňovania následkov havárií alebo porúch na elektrickom vedení,
c) vykonávanie akejkoľvek hospodárskej činnosti v okruhu 150 m od hniezda dropa fúzatého, ak tak určí štátny orgán ochrany prírody a krajiny,2)
d) vjazd a státie s motorovým vozidlom okrem činností vykonávaných v súvislosti s obhospodarovaním územia vlastníkom (správcom, nájomcom) pozemku,
e) rozorávanie existujúcich trávnych porastov,
f) obnovovanie trvalých trávnych porastov3) nepôvodnými druhmi tráv,
g) zmena druhu pozemku z trvalého trávneho porastu na iný druh pozemku,4)
h) aplikovanie agrochemikálií na existujúcich trávnych porastoch, na nelesnej drevinovej vegetácii, úhoroch, medziach a porastoch trsti a pálky a vo vzdialenosti do 10 m od nich,
i) aplikovanie umelých hnojív a pesticídov na neobhospodarovaných plochách (najmä okraje ciest a komunikácií, skládky hnoja) od 1. marca do 31. júla,
j) aplikovanie rodenticídov,
k) umiestňovanie stavieb za hranicami zastavaného územia obce,5)
l) let lietadlom alebo lietajúcim športovým zariadením, najmä klzákom, ktorých výška letu je menšia ako 300 m nad najvyššou prekážkou v okruhu 600 m od lietadla alebo lietajúceho športového zariadenia,
m) vykonávanie technických geologických prác,6) banskej činnosti a činnosti vykonávanej banským spôsobom,7)
n) poľovanie na zver od 16. januára do 15. mája okrem kuny lesnej, kuny skalnej, líšky hrdzavej, medvedíka čistotného, psíka medvedíkovitého a tchora tmavého,
o) lov pomocou sokoliarskych dravcov a sov a ich výcvik,
p) oplocovanie pozemku za hranicami zastavaného územia obce,
q) vypúšťanie modelov technických zariadení, najmä modelov lietadiel, a používanie zariadení spôsobujúcich svetelné a hlukové efekty, najmä ohňostroj, laserové zariadenie a reprodukovanú hudbu mimo uzavretých stavieb.
1) § 26 ods. 5 zákona č. 543/2002 Z. z. o ochrane prírody a krajiny.
2) § 4 ods. 2 a § 68 písm. g) zákona č. 543/2002 Z. z. v znení zákona č. 525/2003 Z. z.
3) Príloha č. 2 vyhlášky Úradu geodézie, kartografie a katastra Slovenskej republiky č. 79/1996 Z. z., ktorou sa vykonáva zákon Národnej rady Slovenskej republiky o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení vyhlášky č. 647/2004 Z. z.
4) § 9 zákona Národnej rady Slovenskej republiky č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon).
5) § 2 písm. i) zákona č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov.
6) § 2 ods. 4 písm. c) zákona č. 313/1999 Z. z. o geologických prácach a o štátnej geologickej správe (geologický zákon).
7) § 2 a 3 zákona Slovenskej národnej rady č. 51/1988 Zb. o banskej činnosti, výbušninách a o štátnej banskej správe v znení neskorších predpisov.